《村翁行》
明代·何白

老翁耕种居西村，白头不到城东门。
翁言淳朴日非昔，我觉胜儿儿胜孙。
大孙自诧能当户，负租往往凌田主。
日斜归自县门来，桑下乘凉说官府。

作者简介：（?—1628）明浙江永嘉人，字无咎，号丹丘。幼为郡小吏，龙君御为郡司理，异其才，为加冠，集诸名士赋诗以醮之，为延誉海内，遂有盛名。归隐梅屿山中。工画山水竹石，能诗。著有《汲古阁集》。